## Odluka o osnivanju i zadaćama Odbora za obnovu Osječke Tvrđe

### NN 34/1994 (29.4.1994.), Odluka o osnivanju i zadaćama Odbora za obnovu Osječke Tvrđe

# VLADA REPUBLIKE HRVATSKE

Na temelju članka 23. stavka 3 Zakona o Vladi Republike Hrvatske ("Narodne
novine", br 41/90, 8/91. 4/91. 53A/91, 9/82, 55/92 i 29/94), Vlada
Republike Hrvatske je na sjednici održanoj 21. travnja 1994. godine donijela

## ODLUKU

### O OSNIVANJU I ZADAĆAMA ODBORA ZA OBNOVU OSJEČKE TVRĐE

I.

Osniva se Odbor za obnovu Osječke Tvrđe (u daljnjem tekstu: Odbor za
obnovu) sa zadaćom da osigura provedbu programa zaštite, konzervacije,
revitalizacije i obnove spomeničke cjeline Osječke Tvrđe, te da ostvari
uvjete za trajnu zaštitu i očuvanje Osječke Tvrde kao ugrožene spomeničke
cjeline, za njezinu obnovu i otklanjanje šteta nastalih u domovinskom ratu.

II.

Odbor za obnovu čine ministar kulture i prosvjete, kao predsjednik Odbora,
te članovi:

- ministar financija

- ministar graditeljstva i zaštite okoliša

- ministar znanosti i tehnologije

- ravnatelj Zavoda za zaštitu spomenika kulture Ministarstva kulture
i prosvjete

- predstavnik Nacionalnog vijeća za visoku naobrazbu,

-direktor Hrvatske kreditne banke za obnovu i razvoj,

- župan Županije Osječko-baranjske,

- gradonačelnik Grada Osijeka,

- rektor Sveučilišta u Osijeku,

- predsjednik Stručno-izvršne koordinacije za obnovu Osječke Tvrđe,

- ravnatelj Regionalnog zavoda za zaštitu spomenika kulture u Osijeku.

III.

Odbor za obnovu:

- na prijedlog stručno-izvršne koordinacije za obnovu Osječke Tvrde,
utvrđuje srednjoročne i godišnje planove i programe zaštite, konzervacije,
revitalizacije i obnove Osječke Tvrde;

- prati izvršenje planova i programa, zaštite, konzervacije, revitalizacije
i obnove Osječke Tvrđe;

- daje mišljenje o financijskom planu sredstava namijenjenih zaštiti
i obnovi Osječke Tvrđe;

- daje mišljenje na izdavačke. filmske i slične projekte koji se odnose
na obnovu spomeničke cjeline Osječke Tvrđe ;

- predlaže Vladi Republike Hrvatske donošenje poticajnih mjera za provedbu
programa zaštite, revitalizacije i obnove Osječke Tvrde;

- podnosi izvješće o svom radu Vladi Republike Hrvatske najmanje jednom
godišnje.

Odbor za obnovu odlućuje dvotrećinskom većinom glasova svojih članova.

IV.

Stručne, administrativne, financijske i tehničke poslove za potrebe
Odbora za obnovu obavljat će Zavod za zaštitu spomenika kulture Ministarstva
kulture i prosvjete.

V.

Sredstva za rad Odbora za obnovu osiguravaju se u financijskom planu
sredstava namijenjenih zaštiti, konzervaciji i obnovi spomeničke cjeline
Osječke Tvrde pri Ministarstvu kulture i prosvjete.

VI.

Odbor za obnovu može, prema potrebi, imenovati ekspertne timove i pojedine
stručnjake za obavljanje zadaća u svezi s programom zaštite, konzervacije,
revitalizacije i obnove Osječke Tvrđe.

VII.

Ministar kulture i prosvjete imenovat će stručno-izvršnu koordinaciju
za obnovu Osječke Tvrđe kao operativno tijelo odgovorno za pripremu, izradbu
i provedbu programa zaštite, konzervacije, revitalizacije i obnove spomenićke
cjeline Osječke Tvrđe.

VIII.

Ova Odluka stupa na snagu osmog dana od dana objave u "Narodnim
novinama".

Klasa: 612-08/94-01/02

Urbroj: 5030104-94-2.

Zagreb, 21. travnja 1984.

Predsjednik

**Nikica Valentić, v. r**

Odluka, NN 34/1994-600